දුම්රිය සේවාවේ දිගින් දිගටම සිදුවන අනතුරු හා එම අනතුරු වළක්වා ගැනීම සඳහා පරිපාලනය විධිමත්කිරීම සම්බන්ධයෙන් පැහැදිලි විසඳුමක් ලබාදීම සඳහා කැබිනට් පත්‍රිකාවක් ඉදිරිපත් කළ බව ප්‍රවාහන ඇමැති කුමාර වෙල්ගම මහතා පැවසීය.ඉදිරිපත් කළ පත්‍රිකාව සම්බන්ධයෙන් කැබිනට් අනුකාරක සභාවක් පත්කර අවශ්‍ය විසඳුම ලබා දෙනු ඇති බවට තමා විශ්වාස කරන බවත් ඇමැතිවරයා කීය.ඇමැතිවරයා මේ අදහස් පළ කළේ දිගින් දිගටම සිදුවන දුම්රිය අනතුරු සම්බන්ධයෙන් කරුණු පැහැදිළි කිරීමට ප්‍රවාහන අමාත්‍යාංශයේ ඊයේ (5) පැවැති මාධ්‍ය සාකච්ඡාවක දීය.එහිදී වැඩි දුරටත් අදහස් දැක් වූ අමාත්‍යවරයා - ඉකුත් අප්‍රේල් 30 දා පොතුහැර දී දැයට කිරුළ දුම්රිය අනතුරට ලක්වීමෙන් පසු මේ වනතුරු දුම්රිය අනතුරු අටක් පමණ සිදුවෙලා.